open-index/open-wikipedia-markdown huggingface dataset:
กัตตวรายัน

** กัตตวรายัน** เป็นคำศัทพ์มาจากภาษาทมิฬ มาจากคำว่า **กัตตวระ**ซึ่งหมายถึง ผู้ปกป้อง และคำว่า **อรยัน**อันหมายถึง เทพารักษ์ และอาจหมายถึง

* พระกัตตวรายัน เทพารักษ์ในอินเดียภาคใต้ประจำเขตประจำเขตตัญจาวูร(Thanjavur) รัฐทมิฬนาฑู ประเทศอินเดีย 
* กัตตวรายัน ภาพยนต์ในปีพ.ศ.2501 (Kathavarayan - 1958 film)
* กัตตวรายัน ภาพยนต์ในปีพ.ศ.2551 (Kathavarayan - 2008 film)

## ดูเพิ่ม
* คงคา
* พระคงคา
* เจ้าพ่อเสือ
* เจ้าพ่อเขาตก
* เจ้าแม่ทับทิม
* เจ้าแม่สาวิตรี
* เจ้าแม่นารายณี

หมวดหมู่:การแก้ความกำกวม
เนลูกไฑ มาริอัมมันโกยิล

**เนลูกไฑ มาริอัมมันโกยิล** () เป็นโบสถ์พราหมณ์ ในเมืองนากัปปัฏฏินัม รัฐทมิฬนาฑู ประเทศอินเดีย สร้างถวายพระมริอัมมัน

## สถานที่ตั้ง
โบสถ์พราหมณ์แห่งนี้อยู่ในในเมืองนากัปปัฏฏินัม รัฐทมิฬนาฑู ประเทศอินเดีย

## สถาปัตยกรรม
โบสถ์พราหมณ์แห่งนี้ประกอบด้วยโคปุรัมที่งดงามและโดยเทพเจ้าประจำเทวสถานนี้ คือ พระมริอัมมันซึ่งทรงมีสี่พระกร เทวสถานนี้ถือเป็นเทวสถานที่ประกอบพิธีกรรมที่สำคัญแห่งหนึ่งในเขตนี้

## การดูแลรักษา
โบสถ์พราหมณ์แห่งนี้ได้รับการดูแลโดยกรมมูลนิธิศาสนาฮินดูของรัฐบาลทมิฬนาฑู(Hindu Religious and Charitable Endowments Department)

## อ้างอิง

หมวดหมู่:โบสถ์พราหมณ์ในรัฐทมิฬนาฑู
หมวดหมู่:โบสถ์ศักติ
ซากาแน็กชัน

**ซากาแน็กชัน** () เป็นวงดนตรีร็อกญี่ปุ่นจากนครซัปโปโระ จังหวัดฮกไกโด ดนตรีของวงเป็นการผสมผสานระหว่างแนวเพลงออลเทอร์นาทิฟร็อก, อิเล็กทรอนิกส์, ป็อป และนิวเวฟ วงประกอบด้วยสมาชิก 5 คน ได้แก่ อิจิโร ยามางูจิ, โมโตฮารุ อิวาเดระ, อามิ คูซาการิ, เอมิ โอกาซากิ และเคอิจิ เอจิมะ

ชื่อ "ซากาแน็กชัน" เป็นการควบคำระหว่างคำว่า "*ซากานะ*" (มีความหมายว่า "ปลา" ในภาษาญี่ปุ่น) และคำว่า "แอ็กชัน" (action) วงซากาแน็กชันเองระบุว่าชื่อวงของพวกตนสะท้อนถึงความปรารถนาที่จะกระทำการ (act) อย่างว่องไวและพลิ้วไหว เหมือนกับปลาในน้ำ โดยไม่หวั่นเกรงความเปลี่ยนแปลงในแวดวงดนตรี ผลงานเพลงของวงซากาแน็กชันขึ้นถึง 10 อันแรกของชาร์ตออริคอนในประเทศญี่ปุ่นอย่างสม่ำเสมอ

## อ้างอิง

## แหล่งข้อมูลอื่น

* 
* Sakanaction @ Victor Entertainment 
* Yamaguchi Ichiro Official Blog "Sakana to Ongaku" 
* Ejima Keiichi Official Blog "Sahanji Antenna" 
* 
* 

หมวดหมู่:วงกลุ่มห้าสัญชาติญี่ปุ่น
หมวดหมู่:กลุ่มดนตรีที่ก่อตั้งในปี พ.ศ. 2548
วอลเลย์บอลหญิงชิงแชมป์สโมสรเอเชีย 2024

**วอลเลย์บอลหญิงชิงแชมป์สโมสรเอเชีย 2024** () เป็นการแข่งขันครั้งที่ 24 ของวอลเลย์บอลหญิงชิงแชมป์สโมสรเอเชีย จัดขึ้นโดยสมาพันธ์วอลเลย์บอลเอเชีย ร่วมกับสมาคมกีฬาวอลเลย์บอลแห่งประเทศไทย การแข่งขันกำหนดจัดขึ้นที่นครราชสีมา ประเทศไทย ระหว่างวันที่  22กันยายน – 29กันยายน ค.ศ. 2024

## ทีมที่เข้าร่วมการแข่งขัน

## สนามแข่ง

## รอบแรก

### กลุ่มเอ

|}





### กลุ่มบี

|}
อาเล็กซันดรา บรึสตรุน-กอวอจีแยย์ตชึก

**อาเล็กซันดรา บรึสตรุน-กอวอจีแยย์ตชึก** (; 26 กรกฎาคม 1927–16 กันยายน 2016) เป็นสมาชิกขบวนการต้านทานในสงครามโลกครั้งที่สองและผู้เห็นเหตุการณ์การฆ่าล้างเผ่าพันธุ์ยิว

เมื่อเธอเป็นเด็ก เธอนำอาหารไปวางไว้ให้ผู้ถูกคุมขังในค่ายกักกันเอาช์วิทซ์ ต่อมาเมื่อโตขึ้น เธอเข้าร่วมกับสหพันธ์กองกำลังติดอาวุธต้านทาน (ZWZ-AK) และเป็นหน่วยส่งสาส์นของกองกำลัง

## ชีวประวัติ
อาเล็กซันดรา บรึสตรุน (Aleksandra Bystroń) เกิดเมื่อปี 1927 ในเบร็ซเซ ประเทศโปแลนด์ ใกล้กับเมืองออชฟีแญชิม (ในเวลานั้นมีชื่อว่า *เอาช์วิทซ์*) บิดาเป็นนักสำรวจ ทำงานในอุตสาหกรรมเหมือง ในเดือนเมษายน 1940 หลังนาซีบุกยึดโปแลนด์ บิดาของเธอถูกกักกันในค่าย เธอและมิตรสหายรวมตัวกันติดต่อสื่อสารกับบรรดานักโทษในค่ายกักกันและจัดการส่งสิ่งที่จำเป็นให้กับพวกเขา

ในป่ 1941 เธอเข้าร่วมกับสหพันธ์กองกำลังติดอาวุธต้านทาน มีตำแหน่งประสานงาน (liaison officer) มีหน้าที่ในการส่งสาส์นระหว่างโลกภายนอกกับบรรดานักโทษในค่ายกักกัน

ตั้งอต่ปี 1943 เธอถูกพวกนาซีบังคับให้ทำงานในเหมืองเบร็ซเซ-ยาวีชูวิตซ์ กระนั้น เธอยังคงดำเนินการใด ๆ ที่สามารถช่วยนักโทษในค่ายกักกันได้เท่าที่สามารถ

หลังสงครามสิ้นสุด เธอยังคงอาศัยในบ้านเกิดของตน อาชีพการงานของเธอถูกจำกัดจากรัฐบาลคอมมิวนิสต์ในเวลานั้นเนื่องจากภูมิหลังของเธอที่เคยทำงานให้กับกองกำลังต้านทาน

## ในภาพยนตร์
เธอปรากฏตัวเป็นตัสบะครในภาพยนตร์ของโจนาธาน กลาเซอร์ เรื่อง *[[The Zone of Interest (film)|วิมานนาซี]]* ซึ่งเธอปรากฏเป็นเด็กหญิงที่นำเอาอาหารไปทิ้งไว้ในตอนกลางค่นให้กับนักโทษในค่ายกักกัน 

บ้านที่ใช้ถ่ายทำเป็นฉากบ้านของเธอนั้นเป็นบ้านของเธอจริง ๆ ตลอดจนจักรยานและชุดเดรสที่ปรากฏใส่ในภาพยนตร์ก็เป็นของเธอจริง ๆ เช่นกัน

ในภาพยนตร์ มีหลายฉากที่แสดงเธอนำอาหารไปวางตอนกลางคืน ซึ้งถ่ายทำโดยใช้กล้องเทอร์โมกราฟิกความละเอียดสูงสำหรับใข้ในทางการทหาร ทำให้เธอปรากฏออกมาในรูปเรืองแสงท่ามกลางความมืด กลาเซอร์ได้กล่าวถึงเธอในสุนทรพจน์รับรางวัลออสการ์จากภาพยนตร์เรื่องนี้ว่า "เป็นเด็กหญิงที่เรืองแสง[ส่องสว่าง]ในภาพยนตร์ เช่นเดียวกับในชีวิตของเธอ" และยังกล่าวว่าภาพยนตร์เรื่องนี้อุทิศให้แด่เธอ

## อ้างอิง
ประเทศญี่ปุ่นใน พ.ศ. 2563

เหตุการณ์ที่เกิดขึ้นใน พ.ศ. 2563 (ค.ศ. 2020) ในประเทศญี่ปุ่น เป็นปีเรวะที่ 2

ประเทศญี่ปุ่นในช่วงปีแรกของ พ.ศ. 2563 เป็นการระบาดของไวรัส COVID-19 ที่ทำให้เศรษฐกิจของประเทศเข้าสู่ภาวะถดถอยและดำเนินต่อไปจนถึงวันที่ 1 ตุลาคม พ.ศ. 2564 (เมื่อภาวะฉุกเฉินครั้งที่ 4 สิ้นสุดลง) นอกจากนี้ยังมีเหตุการณ์ทางประวัติศาสตร์ต่าง ๆ และการสิ้นสุดยุคของชินโซ อาเบะ

## ผู้นำ
*จักรพรรดิ: สมเด็จพระจักรพรรดินารูฮิโตะ
*นายกรัฐมนตรี: 
**ชินโซ อาเบะ (พรรคจิมินโต) (จนถึงวันที่ 16 กันยายน)
**โยชิฮิเดะ ซูงะ (พรรคจิมินโต) (ตั้งแต่วันที่ 16 กันยายน)
*เลขาธิการคณะรัฐมนตรี:
**โยชิฮิเดะ ซูงะ (พรรคจิมินโต) (จนถึงวันที่ 16 กันยายน)
**คัตสึโนบุ คันโตะ (พรรคจิมินโต) (ตั้งแต่วันที่ 16 กันยายน)
*ประธานศาลฎีกา: นาโอโตะ โอทานิ
*ประธานสภาผู้แทนราษฎร: 
** ทาดาโมริ โอชิมะ (พรรคจิมินโต) 
*ประธานราชมนตรีสภา: อากิโกะ ซันโต

## เหตุการณ์
### เหตุการณ์หลัก
* การระบาดของโควิด-19 ในญี่ปุ่น
* สงครามการค้าญี่ปุ่น–เกาหลีใต้
### มกราคม
*16 มกราคม - การระบาดทั่วของโควิด-19 ในประเทศญี่ปุ่น: พบผู้ติดเชื้อไวรัสโคโรนาสายพันธุ์ใหม่ (SARS-CoV-2) รายแรกในญี่ปุ่น
*17 มกราคม – พิธีรำลึกครบรอบ 25 ปีแผ่นดินไหวครั้งใหญ่ฮันชิง มีขึ้นที่เกาะพอร์ตในเมืองโกเบ
### กุมภาพันธ์
*23 กุมภาพันธ์ – การระบาดทั่วของโควิด-19 ในประเทศญี่ปุ่น: รัฐบาลญี่ปุ่นประกาศยกเลิกจัดงานวันพระราชสมภพของสมเด็จพระจักรพรรดิในสมเด็จพระจักรพรรดินารูฮิโตะ (วันคล้ายวันประสูติขององค์จักรพรรดิเป็นครั้งแรกในยุคเรวะ) เนื่องจากการระบาดของไวรัสโควิด-19
### เมษายน
* 3 เมษายน - การระบาดทั่วของโควิด-19 ในประเทศญี่ปุ่น: นายกรัฐมนตรีชินโซ อาเบะ เตือนให้ประกาศสถานการณ์ฉุกเฉิน (พรก.ฉุกเฉิน)
* 6-7 เมษายน - นายกรัฐมนตรีชินโซ อาเบะ จะประกาศภาวะฉุกเฉิน โดยจะประกาศที่เมืองต่างๆ 7 พื้นที่เช่น โตเกียว โอซากะ ไซตามะ ชิบะ คานางาวะ เฮียวโงะ และฟูกูโอกะ ซึ่งเป็นพื้นที่ที่การติดเชื้อกำลังแพร่ระบาด โดยขอความร่วมมือประชาชนงดออกนอกบ้าน ถือเป็นการประกาศภาวะฉุกเฉินครั้งแรกในญี่ปุ่น จนถึงวันที่ 6 พฤษภาคม (ต่อมาได้ขยายพื้นที่ไปทั่วทั้งประเทศ และขยายระยะเวลาออกไปจนถึงสิ้นเดือนพฤษภาคม) 

### ตุลาคม
## อ้างอิง

หมวดหมู่:ประเทศญี่ปุ่นในปี พ.ศ. 2563
หมวดหมู่:พ.ศ. 2563 แบ่งตามประเทศ
ญี่ปุ่น
หมวดหมู่:ประเทศญี่ปุ่นในคริสต์ทศวรรษ 2020
ซียเนอ ฮอร์นบอร์ย

**ซียเนอ อีดา กาตารีนา ฮอร์นบอร์ย** (; 8 พฤศจิกายน 1862, ตุรกุ – 6 ธันวาคม 1916, เฮลซิงกิ) เป็นสถาปนิกชาวฟินแลนด์ เธอได้รับวุฒิบัตรสถาปนิกในปี 1890 ถือเป็นสตรีคนแรกของโลกที่ได้รับการรับรองการเป็นสถาปนิกอย่างเป็นทางการ

## ชีวประวัติ

ฮอร์นบอร์ยเป็นธิดาของบิชอป เธอเข้าศึกษาที่สถาบันอาขีวศึกษาเฮลซิงกิในปี 1888. และจบการศึกษาในปี 1890 โดยผ่านการอนุมัติเป็นการพิเศษ เนื่องจากในเวลานั้นไม่อนุญาตให้สตรีเข้าเรียนสถาปัตยกรรม เธอสมัครเข้าทำงานเป็นสถาปนิกกับลาส์ ซ็อนก์ 

ผลงานออกแบบของเธอเป็นสถาปัตยกรรมแบบโรแมนติกประจำชาติ (national romanticism style) 

หนึ่งในผลงานชิ้นสำคัญของเธอคือ *ซียเนลินนา* (Signelinna; หรือ บ้านเนร์วันเดร์; *Nerwanderin talo*) ในโปรี (ปี 1892) ผลงานอื่น ๆ ที่สำคัญของเธอ เช่น ด้านนอกของอาคารอะพาร์ตเมนต์เซเปนกาตุ (Sepänkatu Apartment Building, ปี 1897) ในเฮลซิงกิ สาเหตุที่เธอได้ชื่อว่าออกแบบเฉพาะภายนอกเท่านั้น เป็นเพราะว่าในเวลานั้น สตรียังไม่ได้รับสิทธิในการออกแบบอาคารทั้งหลัง อาคารสำนักดับเพลิงในฮามีนา เธอออกแบบโดยไม่คิดค่าออกแบบ และยังมีผบงานออกแบบอาคารสำหรับเด็กยากไร้ของเทศบาลในเฮลซิงกิอีกจำนวนหนึ่ง

## อ้างอิง
โกนิยวามิบะยา

**โกนิยวามิบะยา** () หรือ ชาวไทยมักออกพระนามว่า **พระนางกุมมะเทวี** เป็นหนึ่งในพระสนมเอกในพระเจ้ามินดงและพระองค์มีเชื้อสายไทยซึ่งสืบสันดานมาจากสมเด็จพระที่นั่งสุริยาศน์อมรินทร์ พระมหากษัตริย์พระองค์สุดท้ายของอาณาจักรอยุธยา พระนางเป็นหนึ่งในพระสนมเอกที่โปรดปรานมากเพราะมีพระราชบุตรกับพระเจ้ามินดงถึงเก้าพระองค์และตกไม่เป็นพระองค์อีกสี่ โดยรวมแล้วพระองค์ทรงพระครรภ์ถึงสิบสามครั้ง และได้รับพระราชทานพระยศพิเศษคือได้กินเมืองเจ็ดเมืองทำให้พระราชบุตรของพระนางได้ศักดิ์นี้ตามพระราชมารดาไปด้วยทุกพระองค์ 

## อ้างอิง

หมวดหมู่:บุคคลในยุคราชวงศ์โก้นบอง
หมวดหมู่:ชาวพม่าเชื้อสายไทย
จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

**การเลือกตั้ง[[สมาชิกสภาผู้แทนราษฎรจังหวัดกาฬสินธุ์]] พ.ศ. 2529** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2526 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองกาฬสินธุ์, อำเภอกมลาไสย, อำเภอสมเด็จ, อำเภอกุฉินารายณ์, อำเภอเขาวง, กิ่งอำเภอร่องคำ, กิ่งอำเภอนามน และกิ่งอำเภอห้วยผึ้ง

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอยางตลาด, อำเภอท่าคันโท, อำเภอสหัสขันธ์, อำเภอห้วยเม็ก, อำเภอคำม่วง และอำเภอหนองกุงศรี

## ดูเพิ่ม
* จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526
* จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

## อ้างอิง

กาฬสินธุ์
หมวดหมู่:การเลือกตั้งในจังหวัดกาฬสินธุ์
แสนยนิยม

[thumb|upright=1.35|[อ็อทโท ฟ็อน บิสมาร์ค นายกรัฐมนตรีปรัสเซีย (และต่อมาเป็นเยอรมนี) ทางขวา พร้อมด้วยนายพลเฮ็ลมูท คาร์ล แบร์นฮาร์ท ฟ็อน ม็อลท์เคอ ทางซ้าย และนายพลอัลเบร็ชท์ ฟ็อน โรน ตรงกลาง แม้ว่าบิสมาร์คจะเป็นนักการเมืองพลเรือนและไม่ใช่นายทหาร แต่เขาสวมเครื่องแบบทหารซึ่งเป็นส่วนหนึ่งของวัฒนธรรมการทหารของปรัสเซียในสมัยนั้น จากภาพวาดโดยคาร์ล สเตฟเฟค]]

**แสนยนิยม** () เป็นความเชื่อหรือความปรารถนาของรัฐบาลหรือประชาชนว่ารัฐควรรักษาขีดความสามารถทางการทหารที่เข้มแข็ง และใช้ศักยภาพนั้นอย่างแข็งกร้าวเพื่อขยายผลประโยชน์และ/หรือค่านิยมของชาติ นอกจากนี้ คำนี้ยังอาจหมายความถึงการยกย่องเชิดชูกองทัพและอุดมคติของชนชั้นทหารมืออาชีพ และ "ความเหนือกว่าของกองทัพในการบริหารงานหรือนโยบายของรัฐ" (ดูเพิ่มที่: เสนาธิปไตย และ คณะผู้ยึดอำนาจการปกครอง)

แสนยนิยมเป็นองค์ประกอบสำคัญของอุดมการณ์จักรวรรดินิยมหรือการขยายอำนาจของหลายประเทศตลอดประวัติศาสตร์ ตัวอย่างที่โดดเด่นในสมัยโบราณได้แก่ จักรวรรดิอัสซีเรีย นครรัฐสปาร์ตาของกรีก จักรวรรดิโรมัน ชนชาติแอซเท็ก และจักรวรรดิมองโกล ตัวอย่างจากยุคปัจจุบัน ได้แก่ จักรวรรดิออตโตมัน ราชอาณาจักรปรัสเซีย/จักรวรรดิเยอรมัน/นาซีเยอรมนี จักรวรรดิบริติช ราชวงศ์ฮาพส์บวร์ค จักรวรรดิฝรั่งเศสที่หนึ่ง ราชอาณาจักรซูลู จักรวรรดิญี่ปุ่น จักรวรรดิอิตาลีภายใต้เบนิโต มุสโสลินี อิสราเอล เกาหลีเหนือ และจักรวรรดิรัสเซีย/สหภาพโซเวียต/รัสเซีย
## อ้างอิง


หมวดหมู่:ทฤษฎีการเมือง
หมวดหมู่:ยุทธศาสตร์การทหาร
เจนเน็ตต์ แรนกิน

**เจนเน็ตต์ พิกเคอริง แรนกิน** () เป็นนักการเมืองชาวอเมริกันและผู้สนับสนุนสิทธิสตรีซึ่งกลายเป็นผู้หญิงคนแรกที่ดำรงตำแหน่งของรัฐบาลกลางในสหรัฐอเมริกา เธอได้รับเลือกให้เป็นสมาชิกสภาผู้แทนราษฎรสหรัฐจากรัฐมอนแทนาในสังกัดพรรครีพับลิกันใน ค.ศ. 1916 เป็นเวลาหนึ่งสมัย จากนั้นจึงได้รับเลือกอีกครั้งใน ค.ศ. 1940 แรนกินยังคงเป็นผู้หญิงคนเดียวที่ได้รับเลือกให้เป็นสมาชิกรัฐสภาจากรัฐมอนแทนา

วาระการดำรงตำแหน่งในสภาผู้แทนราษฎรของแรนกินแต่ละครั้งเกิดขึ้นในช่วงที่กองทัพสหรัฐเริ่มแทรกแซงในสงครามโลกทั้งสองครั้ง เธอเป็นนักสันติวิธีมาตลอดชีวิต โดยเธอเป็นหนึ่งในสมาชิกสภาผู้แทนราษฎร 50 คนที่คัดค้านการประกาศสงครามกับเยอรมนีใน ค.ศ. 1917 ใน ค.ศ. 1941 เธอเป็นสมาชิกสภาผู้แทนราษฎรเพียงคนเดียวที่ลงคะแนนเสียงคัดค้านการประกาศสงครามกับญี่ปุ่นภายหลังการโจมตีเพิร์ลฮาร์เบอร์

แรนกินเป็นนักเรียกร้องสิทธิออกเสียงในสมัยแห่งความก้าวหน้า เธอได้จัดตั้งและผลักดันกฎหมายเพื่อให้ผู้มีสิทธิออกเสียงในหลายรัฐ รวมทั้งรัฐมอนแทนา นิวยอร์ก และนอร์ทดาโคตา ในขณะที่อยู่ในรัฐสภา เธอได้เสนอร่างกฎหมายที่ในที่สุดก็กลายเป็นการแก้ไขรัฐธรรมนูญครั้งที่ 19 ซึ่งให้สิทธิออกเสียงเลือกตั้งของผู้หญิงโดยไม่มีข้อจำกัดทั่วประเทศ เธอสนับสนุนประเด็นสิทธิสตรีและสิทธิพลเมืองที่หลากหลายตลอดอาชีพการงานที่ยาวนานกว่าหกทศวรรษ ใน ค.ศ. 1920 เธอช่วยก่อตั้งสหภาพเสรีภาพพลเรือนอเมริกันและดำรงตำแหน่งรองประธาน

## อ้างอิง

## แหล่งข้อมูลอื่น
* Suffragists Oral History Project at Berkeley&nbsp;– 1971–72 interviews with Rankin
* Jeannette Rankin Peace Center in Missoula, Montana
* Papers, 1879–1976. Schlesinger Library, Radcliffe Institute, Harvard University.
* Jeannette Rankin Documentary produced by Montana PBS
* Jeannette Rankin Oral History Project (University of Montana Archives)
* 1919 passport photo (courtesy of Flickr)
*   Rankin Family Papers, 1888–1946

หมวดหมู่:บุคคลที่เกิดในปี พ.ศ. 2423
หมวดหมู่:บุคคลที่เสียชีวิตในปี พ.ศ. 2516
หมวดหมู่:นักการเมืองอเมริกัน
หมวดหมู่:นักสตรีนิยม
หมวดหมู่:นักสันตินิยม
หมวดหมู่:ศิษย์เก่าจากมหาวิทยาลัยวอชิงตัน
เจ้าชายฌักแห่งบูร์บง-ปาร์มา

**เจ้าชายฌักแห่งบูร์บง-ปาร์มา** () ประสูติเมื่อวันที่ 9 มิถุนายน พ.ศ. 2465 เป็นพระโอรสพระองค์ใหญ่ใน เจ้าชายเรอเนแห่งบูร์บง-ปาร์มา กับ เจ้าหญิงมาร์กาเร็ตแห่งเดนมาร์ก เป็นพระเชษฐาใน ราชินีอานา และ พระมาตุลา (ลุงฝ่ายแม่) ใน มาร์กาเรตาแห่งโรมาเนีย พระองค์เป็นพระญาติใน แกรนด์ดยุกฌ็อง พระเจ้าบอริสที่ 3 เมื่อนับทางฝ่ายพระบิดา และ เป็นพระญาติใน สมเด็จพระราชาธิบดีเฟรเดอริกที่ 10 แห่งเดนมาร์ก ทางฝ่ายพระมารดา หลงจากยุทธการที่ฝรั่งเศสสิ้นสุดลง พระองค์ พระมารดา และพระพี่น้อง ได้เสด็จลี้ภัยไปโปรตุเกสผ่านทางสเปน โดยสถานกงสุลเดนมาร์กในปารีส ได้จัดการให้พระองค์และพระมารดาเสด็จไปยังนิวยอร์กบนเรือเอสเอสเอ็กซ์คาลิเบอร์ โดยเสด็จนิวยอร์กในเดือนตุลาคม ปี พ.ศ. 2483 โดยพักอยู่ที่โรงแรมวอลดอร์ฟ อัสตอเรีย และพระองค์พร้อมด้วยพระอนุชาได้ทรงเข้าเรียนเยซูอิตในมอนทรีออล โดยทรงได้รีบการฝึกสอนจากทหารแคนาดา

เมื่อวันที่ 23 พฤศจิกายน พ.ศ. 2485 พระองค์ได้เข้าร่วมกองทัพอากาศนอร์เวย์ แม้ว่าจะมีการเปลี่ยนแปลงนโยบายล่าสุดเพื่อจำกัดจำนวนอาสาสมัครชาวต่างชาติในกองทัพ แต่ใบสมัครของพระองค์ก็ได้รับการยอมรับ ด้วยเหตุผลที่ว่า สมเด็จพระราชาธิบดีโฮกุนที่ 7 แห่งนอร์เวย์ ทรงเป็นพระญาติฝั่งพระมารดาของพระองค์ พระองค์ได้รับการฝึกฝนในแคนาดาและสหราชอาณาจักร และทรงเป็นนักบิบริการรถพยาบาลในภาคเหนือของนอร์เวย์ แม้ว่าสงครามจะสิ้นสุดลงแล้ว ก่อนที่จะปลดประจำการในวันที่ 1 พฤษภาคม พ.ศ. 2489

ชีวิตรักของพระองค์เริ่มต้นขึ้นในวันที่ 9 มิถุนายน พ.ศ. 2490 พระองค์ทรงเสกสมรสกับ เคาน์เตสบีกิตต์แห่งโฮนชไตน์-เลนเดอร์แบร์ค (พ.ศ. 2465 - พ.ศ. 2552) พระญาติในลุดวิจ โฮนชไตน์-เลนเดอร์แบร์ค ซึ่งเคยดำรงตำแหน่งประธานสภาเดนมาร์ก มีพระบุตร คือ
#เจ้าชายฟิลิปแห่งบูรบง-ปาร์มา ()
#เจ้าหญิงลอเรนทีน ชาร์ล็อตแห่งบูร์บง-ปาร์มา ()
#เจ้าชายอาแล็งแห่งบูร์บง-ปาร์มา ()

หลังสงครามสงบลง พระองค์ทรงตั้งลงหลักปักฐานในเดนมาร์ก โดยทรงงานให้กับสายการบินเดนิสแอร์ไลน์ และ เดนิสแอร์แท็กซา ก่อนทรงจะเกษียณจากการบินในปี พ.ศ. 2492 และทรงงานให้กับบริษัทผลิตเนื้อสัตว์ในช่วงทศวรรษ 1950 ทรงมีความสนพระทัยในด้านการแข่งรถ โดยทรงชนะการแข่งขันหลายครั้ง

พระองค์สิ้นพระชนม์เมื่อวันที่ 5 พฤศจิกายน พ.ศ. 2507 จากสาเหตุรถยนต์ส่วนพระองค์ชนกับรถบรรทุกในรอสกิลด์ พระศพถูกฝังอยู่ที่เมืองเลจเรใกล้กับเมืองเลเดรบอร์ก ซึ่งเป็นดินแดนปกครองของราชวงศ์เดนมาร์กของพระมารดา
## อ้างอิง
*"Prince Jacques de Bourbon-Parma (1922 - 1964)". Danish WW2 Pilots. Retrieved 2 August 2024.
*"Prins Jacques ramt af Flyvemaskinepropel". Berlingske tidende (in Danish). 3 August 1948. p. 5.
*"DANISH PRINCE MARRIES: Jacques of Bourbon Parma Weds Daughter of Count". The New York Times. 10 June 1947. Retrieved 2 August 2024.
*"Jacques de Bourbon-Parme". Motorsport Memorial. Retrieved 3 August 2024.
*"Prince Killed in Denmark As Car and Truck Collide". The New York Times. Copenha
หมวดหมู่:บุคคลที่เกิดในปี พ.ศ. 2465
หมวดหมู่:บุคคลที่เสียชีวิตในปี พ.ศ. 2507
หมวดหมู่:เจ้าชายบูร์บง-ปาร์มา
หมวดหมู่:ราชวงศ์บูร์บง-ปาร์มา
หมวดหมู่:นักแข่งรถชาวฝรั่งเศส
หมวดหมู่:เสียชีวิตจากอุบัติเหตุทางถนน
สโมสรฟุตบอลพิจิตร ยูไนเต็ด 2025

**สโมสรฟุตบอลพิจิตร ยูไนเต็ด 2025** เป็นสโมสรฟุตบอลอาชีพในประเทศไทย โดยเป็นสโมสรตัวแทนจากจังหวัดพิจิตร ปัจจุบันแข่งขันในระดับไทยลีก 3 โซนภาคเหนือ

## ประวัติ
สโมสรฟุตบอลพิจิตร ยูไนเต็ด 2025 ก่อตั้งเมื่อปี 2564 ในชื่อ พิจิตร ยูไนเต็ด ได้ส่งทีมเข้าร่วมการแข่งขันไทยแลนด์ อเมเจอร์ลีก ฤดูกาล 2564 – โซนภาคเหนือ เป็นการแข่งขันแรก แต่การแข่งขันในรายการดังกล่าวถูกยกเลิกโดยสมาคมฯ เนื่องจากสถานการณ์การระบาดทั่วของโควิด-19 ในประเทศไทย 

ในปี 2565 สโมสรได้ส่งทีมเข้าร่วมการแข่งขันไทยแลนด์ อเมเจอร์ลีก ฤดูกาล 2565 – โซนภาคเหนือ โดยได้ตำแหน่งอันดับที่ 4 ของโซน ปี 2566 สโมสรได้ส่งทีมเข้าร่วมการแข่งขันไทยแลนด์ เซมิโปรลีก ฤดูกาล 2566 – โซนภาคเหนือ โดยได้ตำแหน่งรองชนะเลิศของโซน ปี 2567 สโมสรได้ส่งทีมเข้าร่วมการแข่งขันไทยแลนด์ เซมิโปรลีก ฤดูกาล 2567 – โซนภาคเหนือ โดยจบอันดับที่ 3 ของโซน

ต่อมาในปี 2568 สโมสรได้ส่งทีมเข้าร่วมการแข่งขันไทยแลนด์ เซมิโปรลีก ฤดูกาล 2568 – โซนภาคเหนือ โดยได้ตำแหน่งชนะเลิศของโซน และได้สิทธิ์เลื่อนชั้นสู่ไทยลีก 3

## ผู้เล่น
### ผู้เล่นชุดปัจจุบัน

## ผลงานของสโมสรในแต่ละฤดูกาล

## ผู้ฝึกสอน
*ตั้งแต่ พ.ศ. 2564 – ปัจจุบัน*

## เกียรติประวัติ
* **[[ไทยแลนด์ เซมิโปรลีก]]**
** ชนะเลิศ โซนภาคเหนือ: 2568

## อ้างอิง

## แหล่งข้อมูลอื่น
* 

หมวดหมู่:สโมสรฟุตบอลในจังหวัดพิจิตร
พ
หมวดหมู่:ก่อตั้งในประเทศไทยในปี พ.ศ. 2564
สุขใดเล่า จะเท่ามื้ออร่อย

เป็นซีรีส์อนิเมะโทรทัศน์ญี่ปุ่นต้นฉบับที่สร้างสรรค์โดย Atto ผู้เขียน *[[สาวใสหัวใจบ้านทุ่ง]]* ผลิตโดยอะนิเพล็กซ์ และสร้างแอนิเมชั่นโดยพีเอเวิกส์ กำกับโดย Shinya Kawatsura และ Yū Harumi เขียนบทโดย Yoshihiro Hiki และมี Hiromi Mizutani เป็นผู้แต่งเพลงประกอบ Atto เป็นผู้ออกแบบตัวละครต้นฉบับ ในขณะที่ Hajime Mitsuda เป็นผู้ดัดแปลงการออกแบบสำหรับแอนิเมชั่น ออกอากาศตั้งแต่เดือนเมษายนถึงมิถุนายน พ.ศ. 2568 มังงะที่วาดภาพประกอบโดย Quro เริ่มตีพิมพ์บนเว็บไซต์มังงะ Comic Alive+ ของเมเดียแฟกทอรีในเดือนมีนาคม พ.ศ. 2568

## ตัวละคร
;
:
;
:
;
:
;
:
;
:
;
:

## สื่อ
### มังงะ
มังงะที่วาดภาพประกอบโดย Quro เริ่มตีพิมพ์บนเว็บไซต์มังงะ Comic Alive+ ของเมเดียแฟกทอรีเมื่อวันที่ 15 มีนาคม พ.ศ. 2568 มีการเปิดตัวเล่มเดี่ยว*[[ทังโกบง]]* ในเดือนพฤษภาคม พ.ศ. 2568

### อนิเมะ
ซีรีส์อนิเมะโทรทัศน์ต้นฉบับที่สร้างโดย Atto ผลิตโดยอะนิเพล็กซ์ และสร้างแอนิเมชันโดยพีเอเวิกส์ ได้รับการประกาศเมื่อวันที่ 31 ธันวาคม พ.ศ. 2567 ซีรีส์นี้กำกับโดย Shinya Kawatsura และ Yū Harumi และเขียนบทโดย Yoshihiro Hiki และมี Hiromi Mizutani เป็นผู้แต่งเพลงประกอบ Atto เป็นผู้ออกแบบตัวละครดั้งเดิม ในขณะที่ Hajime Mitsuda เป็นผู้ดัดแปลงการออกแบบสำหรับแอนิเมชั่น ออกอากาศตั้งแต่วันที่ 13 เมษายน ถึงวันที่ 29 มิถุนายน พ.ศ. 2568 ทางโตเกียวเอ็มเอ็กซ์และเครือข่ายอื่น ๆ มีเพลงเปิดคือ "Sora mon ne" ร้องโดย Asmi, ในขณะที่เพลงปิดคือ "Misoshiru to Butter" (ซุปมิโซะและเนย) ร้องโดย Reira Ushio ครันชีโรล ถือลิขสิทธิ์เรื่องนี้ พลัส มีเดีย เน็ตเวิร์ค เอเชีย ถือลิขสิทธิ์ซีรีส์ดังกล่าวในเอเชียตะวันออกเฉียงใต้และจะออกอากาศทาง Aniplus Asia

#### รายชื่อตอน

## หมายเหตุ

## อ้างอิง

## แหล่งข้อมูลอื่น
* เว็บไซต์ทางการอนิเมะ 
* 

หมวดหมู่:การ์ตูนญี่ปุ่นแนวเสี้ยวชีวิต
หมวดหมู่:การ์ตูนญี่ปุ่นแนวเซเน็ง
หมวดหมู่:พีเอเวิกส์
หมวดหมู่:เว็บคอมิกญี่ปุ่น
หมวดหมู่:การทำอาหารในอนิเมะและมังงะ
หมวดหมู่:อะนิเพล็กซ์
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2568
อินฟันตามารีอา อังตอนีอาแห่งโปรตุเกส

** อินฟันตามารีอา อังตอนีอาแห่งโปรตุเกส** () ประสูติเมื่อวันที่ 28 พฤศจิกายน พ.ศ. 2405 เป็นพระราชธิดาใน พระเจ้ามีแกลแห่งโปรตุเกส กับ อาเดิลไฮท์แห่งเลอเวินชไตน์-แวร์ทไฮม์-โรเซินแบร์ค ในช่วงสงครามเสรีนิยม จักรพรรดิเปดรูที่ 1 แห่งบราซิล พระอนุชาของพระราชบิดา ทรงชิงบัลลังก์มาจากพระราชบิดาของพระองค์ ทำให้ครอบครัวของพระองค์ต้องเสด็จพระราชดำเนิน/เสด็จออกจากประเทศ 

วันที่ 15 ตุลาคม พ.ศ. 2427 พระองค์ทรงเสกสมรสกับ โรเบิร์ต ดยุกที่ 1 แห่งปาร์มา ทรงมีพระบุตร 12 พระองค์ ต่อมาพระสวามี สิ้นพระชนม์เมื่อวันที่ 16 พฤศจิกายน พ.ศ. 2450 ซึ่งต่อมา พระองค์ได้ประทับกับ เจ้าหญิงซีตาแห่งบูร์บง-ปาร์มา พระธิดาของพระองค์ ที่ถูกเนรเทศออกจากประเทศในปี พ.ศ. 2483 ซึ่งทรงอาศัยในรัฐเกแบ็ก ซึ่งทรงอยู่อย่างลำบาก ในที่สุด หลังจากสงครามโลกครั้งที่สองสิ้นสุดลง พระองค์ได้เสด็จกลับไปประทับ ณ ปราสาทแบร์กในประเทศลักเซมเบิร์ก โดยพระองค์มีโอกาสจัดวันประสูติ 90 ปีของพระองค์ หลังจากประทับนาน พระองค์สิ้นพระชนม์เมื่อวันที่ 14 พฤษภาคม พ.ศ. 2502 สิริพระชันษา 96 ปี ทรงเป็นพระราชนัดดาพระองค์ท้าย ๆ ใน พระเจ้าฌูเอาที่ 6 แห่งโปรตุเกส ที่ทรงมีพระชนมชีพ เหล่าพระทายาทสายพระโลหิตของพระองค์ ต่างมีพระชันษายืนยาวเช่นกัน

## อ้างอิง
*"Maria Antonia Duchess of Parma, Infanta of Portugal| Royal Jewel History | ROYAL MAGAZIN" (in German). 27 August 2020. Retrieved 2020-12-17.
*Bernier Arcand, Philippe, « Les Bourbon-Parme dans les institutions d’enseignement du Québec », Histoire Québec, 202, p. 24-28 (lire en ligne [archive])
*Roman Oyarzun Oyarzun, Pretendientes al trono de España, Barcelona 1965, p. 84

หมวดหมู่:ราชวงศ์บรากังซา
หมวดหมู่:เจ้าหญิงบูร์บง-ปาร์มา
หมวดหมู่:พระราชธิดาในพระมหากษัตริย์
หมวดหมู่:ราชวงศ์บูร์บง-ปาร์มา
หมวดหมู่:เจ้าหญิงโปรตุเกส
หมวดหมู่:ราชวงศ์โปรตุเกส
ปั๋ว ซีไหล

**ปั๋ว ซีไหล** (;เกิด 3 กรกฎาคม ค.ศ. 1949) เป็นอดีตนักการเมืองชาวจีนที่ถูกตัดสินว่ามีความผิดฐานรับสินบนและยักยอกทรัพย์ เขาโดดเด่นขึ้นมาจากการดำรงตำแหน่งนายกเทศมนตรีนครต้าเหลียนและต่อมาคือผู้ว่าการมณฑลเหลียวหนิง ตั้งแต่ ค.ศ. 2004 ถึงเดือนพฤศจิกายน ค.ศ. 2007 ดำรงตำแหน่งรัฐมนตรีว่าการกระทรวงพาณิชย์ ระหว่าง ค.ศ. 2007 ถึง 2012 เขาดำรงตำแหน่งสมาชิกกรมการเมืองของพรรคคอมมิวนิสต์จีน และเลขาธิการพรรคประจำฉงชิ่ง นครขึ้นตรงต่อรัฐบาลกลาง ทั่วไปแล้วเขาถูกมองว่าเป็นคู่แข่งทางการเมืองหลักของสี จิ้นผิงก่อนที่สีจะกลายเป็นผู้นำสูงสุดของจีน

เขาเป็นลูกชายของปั๋ว อีปัว อดีตรองนายกรัฐมนตรีจีน เขาสร้างภาพลักษณ์ที่ดูเป็นกันเองและมีเสน่ห์ซึ่งแตกต่างไปจากธรรมเนียมทางการเมืองของจีนอย่างเห็นได้ชัด ในฉงชิ่ง ปั๋วริเริ่มการรณรงค์ต่อต้านกลุ่มอาชญากรรม เพิ่มการใช้จ่ายในโครงการสวัสดิการ รักษาระดับการเติบโตของ GDP ในอัตราเลขสองหลักอย่างต่อเนื่อง และรณรงค์เพื่อฟื้นฟู "วัฒนธรรมแดง" ในสมัยปฏิวัติวัฒนธรรม การส่งเสริมค่านิยมความเสมอภาคของปั๋วและความสำเร็จของ "ฉงชิ่งโมเดล" ของเขาทำให้เขาเป็นผู้สนับสนุนฝ่ายซ้ายใหม่ของจีน ซึ่งประกอบด้วยทั้งกลุ่มเหมาอิสต์และกลุ่มสังคมประชาธิปไตยที่ผิดหวังกับการปฏิรูปเศรษฐกิจแบบตลาดของประเทศและความไม่เท่าเทียมทางเศรษฐกิจที่เพิ่มขึ้น อย่างไรก็ตาม การรับรู้ถึงการไร้กฎหมายในการรณรงค์ต่อต้านการทุจริตของปั๋ว ประกอบกับความกังวลเกี่ยวกับลัทธิบูชาบุคคล ทำให้เขาเป็นบุคคลที่ก่อให้เกิดความขัดแย้ง

ปั๋วถูกมองว่าเป็นผู้มีโอกาสได้รับการเลื่อนตำแหน่งเข้าสู่คณะกรรมาธิการสามัญประจำกรมการเมืองพรรคคอมมิวนิสต์จีนในการประชุมสภาแห่งชาติพรรคครั้งที่ 18 ใน ค.ศ. 2012 อย่างไรก็ตาม โชคชะตาทางการเมืองของเขาต้องจบลงอย่างกะทันหันภายหลังอุบัติการณ์หวัง ลี่จฺวิน ซึ่งร้อยโทระดับสูงและหัวหน้าตำรวจของเขาได้ขอลี้ภัยที่สถานกงสุลอเมริกันในเฉิงตู หวังอ้างว่ามีข้อมูลเกี่ยวกับการมีส่วนเกี่ยวข้องของปั๋วและกู่ ไคไหล ภรรยาของเขาในการฆาตกรรมนีล เฮย์วูด นักธุรกิจชาวบริติช ผู้ซึ่งถูกกล่าวหาว่ามีความสัมพันธ์ทางการเงินใกล้ชิดกับทั้งสองคน ในผลพวงของเหตุการณ์นั้น ปั๋วถูกปลดจากตำแหน่งเลขาธิการคณะกรรมาธิการพรรคคอมมิวนิสต์จีนประจำนครฉงชิ่งและเสียที่นั่งในกรมการเมือง ต่อมาเขาถูกปลดออกจากตำแหน่งทั้งหมดและเสียที่นั่งในสภาประชาชนแห่งชาติและถูกขับออกจากพรรคในท้ายที่สุด ใน ค.ศ. 2013 ปั๋วถูกตัดสินว่ามีความผิดฐานทุจริต ถูกยึดทรัพย์สินทั้งหมดและถูกตัดสินจำคุกตลอดชีวิต เขาถูกคุมขังอยู่ที่เรือนจำฉินเฉิง

## อ้างอิง

หมวดหมู่:ศิษย์เก่าจากมหาวิทยาลัยปักกิ่ง
หมวดหมู่:นักโทษที่ต้องคำพิพากษาให้จำคุกตลอดชีวิต
หมวดหมู่:นักการเมืองพรรคคอมมิวนิสต์จีน
หมวดหมู่:นักลัทธิมาคส์ชาวเอเชีย
กลุ่มภาษาคัมชัตกัน

**กลุ่มภาษาคัมชัตกัน** () เป็นกลุ่มภาษาย่อยในอดีตที่มีการพูดบนคาบสมุทรคัมชัตคา ปัจจุบันประกอบด้วยภาษาเดียวคือภาษาอิเทลเมนตะวันตก (เรียกอีกอย่างว่าคัมชาดัลตะวันตก) ในปีคริสต์ศักราช 1991 มีรายงานว่ามีผู้พูดภาษานี้ไม่เกิน 100 คน โดยส่วนใหญ่เป็นผู้สูงอายุ ตามสำมะโนประชากรของรัสเซียเมื่อปีคริสต์ศักราช 2010 มีรายงานว่ามีผู้พูดเหลืออยู่เพียง 80 คน

มีบันทึกที่ไม่ครบถ้วนที่กล่าวถึงการรับรองภาษาย่อยที่แตกต่างกันไปอย่างน้อย 2 ภาษา คือ ภาษาคัมชาดัลตะวันออก (หรือเรียกอีกอย่างว่า ภาษาคัมชาดัลเหนือ) และภาษาคัมชาดัลใต้ ที่ซึ่งทั้งสองได้ถูกจัดให้เป็นภาษาสูญไปในช่วงปลายคริสต์ศตวรรษที่ 18

แม้ว่ากลุ่มภาษาคัมชาดัลจะถือเป็นภาษาย่อยโดยทั่วไป แต่ก็มีความแตกต่างเพียงพอที่จะจัดเป็นภาษาที่แยกจากกันได้ มีการพูดภาษาทั้งสามภาษานี้ในคาบสมุทรคัมชัตคาทางภาคตะวันตก ตะวันออก และใต้ แตกต่างและปะปนกันไป ระดับความแตกต่างสามารถอธิบายได้ด้วยสรรพนามว่า "พวกเรา" (ประธาน) ซึ่งก็คือ muza, *muza'n* (คัมชาดัลตะวันตก); *muš*, *burin* (คัมชาดัลใต้); และ *buze* (คัมชาดัลตะวันออก)

กลุ่มภาษาคัมชัตกันไม่มีความเกี่ยวข้องอย่างใกล้ชิดกับกลุ่มภาษาชูคอตแต่อย่างใด แม้ว่าความสัมพันธ์ของทั้งสองกลุ่มภาษาจะห่างไกลพอที่จะทำให้เกิดข้อสงสัยเกี่ยวกับความสัมพันธ์ของทั้งสองได้ (เช่นในหนังสือหรือเอกสารของ Volodin เมื่อปี 1976) แต่ลักษณะทางวิทยาหน่วยคำที่เกี่ยวข้องกันแสดงให้เห็นอย่างชัดเจนว่ากลุ่มภาษาคัมชัตกันก่อตัวจากตระกูลภาษาเดียวกับกับกลุ่มภาษาชูคอต แม้ว่ามันจะมีความแตกต่างที่โดดเด่นบ้าง โดยเฉพาะอย่างยิ่งในลักษณะทางสัทวิทยาของทั้งสองกลุ่มภาษาก็ตาม ภาษาชูคอตโก-คัมชัตกันดั้งเดิมก็ได้รับการสร้างขึ้นใหม่มาบางส่วน

ไมเคิล ฟอร์เทสคู (Michael Fortescue) นักภาษาศาสตร์ชาวอังกฤษ เชื่อว่าคาบสมุทรคัมชัตกันอาจมีภาษาพื้นฐานที่เคยพูดโดยประชากรเบอริงเจียนที่เหลืออยู่ ตัวอย่างเช่น ภาษาคัมชัตกันมีพยางค์ที่กักเส้นเสียงลมออก ที่ซึ่งเป็นลักษณะทั่วไปในภาษาแถบแปซิฟิกตะวันตกเฉียงเหนือ แต่พบได้ยากในภาษาแถบเอเชียตะวันออกเฉียงเหนือ

## เชิงอรรถ

## อ้างอิง

* คอมรี, เบอร์นาร์ด 1981 *[https://books.google.com/books?id=QTU7AAAAIAAJ&q=Kamchatkan ภาษาของสหภาพโซเวียต]* สำนักพิมพ์มหาวิทยาลัยเคมบริดจ์
* ฟอร์เทสคิว ไมเคิล 1998. *ความสัมพันธ์ทางภาษาข้ามช่องแคบแบริ่ง* ลอนดอน: Cassell & Co.
* ฟอร์เทสคิว ไมเคิล 2548. *พจนานุกรมเปรียบเทียบภาษาชูโคตโก–คัมชัตกัน* *แนวโน้มในทางภาษาศาสตร์* 23 เบอร์ลิน: มูตง เดอ กรูย์เตอร์
หมวดหมู่:ตระกูลภาษาชูคอตโก-คัมชัตกัน
หลุยส์ สก๊อต (ทหาร)

พันโท **หลุยส์ สก๊อต** โอบีอี ดีซีเอ็ม อีดี (; ค.ศ. 1887–ค.ศ. 1967) ทำหน้าที่ในช่วงสงครามโลกครั้งที่หนึ่งและสงครามโลกครั้งที่สอง รวมถึงเป็นผู้นำการฟื้นคืนกำลังของกองทหารชายแดนในประเทศแคนาดาระหว่างสงครามโลกทั้งสองครั้ง

สก๊อตเกิดที่ไบรตัน ประเทศอังกฤษ และเข้าร่วมกรมทหารราบเบาแคนาดาแห่งเจ้าหญิงแพทริเซียในกองกำลังรบนอกประเทศแคนาดาในฐานะพลทหารในเดือนสิงหาคม ค.ศ. 1914 โดยที่นั่น เขาทำหน้าที่เป็นจ่าสิบเอกประจำกรมทหารตั้งแต่เดือนพฤษภาคม ค.ศ. 1915 ถึงเดือนธันวาคม ค.ศ. 1915 ก่อนที่จะมาเป็นครูฝึกให้แก่กองทัพอากาศสหราชอาณาจักร เขาได้รับการคัดเลือกสู่กองร้อย 'ซี' กองพันที่หนึ่ง ของกรมทหารเอดมันตันหลวง ซึ่งเขาดำรงตำแหน่งบัญชาการจนถึง ค.ศ. 1927

สก๊อตได้รับการติดต่อให้เข้ารับตำแหน่งผู้บัญชาการกองทหารชายแดนแคนาดา (LoF) ซึ่งเป็นองค์การกำลังกึ่งทหารรักชาติที่ไม่ได้ดำเนินการอีกต่อไปหลังสงคราม โดยเขาได้ตอบรับ และภายใต้การนำของสก๊อตเป็นเวลานานกว่าทศวรรษ ที่เริ่มตั้งแต่ ค.ศ. 1929 กองทหารชายแดนดังกล่าวก็ได้ฟื้นฟูขึ้นมาในแคนาดา และได้ใช้สิทธิ์ฟื้นฟูอย่างเต็มที่ในแคนาดา กระทั่ง ค.ศ. 1933 กองบัญชาการจักรวรรดิของกองทหารชายแดนนี้ในลอนดอนได้มอบสถานะกองพลให้แก่กองทหารชายแดนดังกล่าวภายใต้การนำของสก๊อต มีการร่างรัฐธรรมนูญขึ้น จัดตั้งหน่วยงานต่าง ๆ ทั่วประเทศ และสก๊อตได้จัดการซื้อที่ดิน  ใกล้กับเอดมันตัน รัฐแอลเบอร์ตา เพื่อใช้เป็นกองบัญชาการภาคสนาม ซึ่งต่อมาได้รับการตั้งชื่อว่า "ป้อมสก๊อต" ครั้นใน ค.ศ. 1936 กองทหารชายแดนได้เข้าสังกัดกองตำรวจม้าแคนาดา และได้รับเรียกตัวให้มาทำหน้าที่รักษาความปลอดภัยในระหว่างการเสด็จเยือนข้ามประเทศของสมเด็จพระเจ้าจอร์จที่ 6 และสมเด็จพระราชินีเอลิซาเบธใน ค.ศ. 1939 โดยในปีเดียวกันนั้น กองตำรวจม้าแคนาดาได้ตัดความสัมพันธ์อย่างเป็นทางการกับกองทหารชายแดนหลังจากการแบ่งแยกกองพลแคนาดาเกิดขึ้น และทหารชายแดนแดนได้ระดมสมาชิกของตนอีกครั้งเพื่อเข้าร่วมสงครามโลกครั้งที่สอง แม้ว่าจะไม่ได้รับการรับรองอย่างเป็นทางการในฐานะองค์กรก็ตาม ซึ่งสก๊อตเคยประจำการในกองพันที่ 49

## อ้างอิง

หมวดหมู่:ชาวอังกฤษที่ย้ายถิ่นไปแคนาดา
กลุ่มภาษาชูคอต

**กลุ่มภาษาชูคอต** () เป็นกลุ่มภาษาย่อยที่ประกอบเป็นสาขาหนึ่งของตระกูลภาษาชูคอตโก-คัมชัตกัน มีการพูดกันในสองเขตปกครองตนเองทางตะวันออกเฉียงเหนือสุดของประเทศรัสเซีย ที่ซึ่งมีอาณาเขตทางตะวันออกติดกับมหาสมุทรแปซิฟิก และทางเหนือติดกับมหาสมุทรอาร์กติก

คำว่า "ลูโอราเวตลัน" () ที่ซึ่งใช้เรียกชาวชูคอตในช่วงคริสต์ทศวรรษปี 1930 นั้น จริง ๆ แล้วมีพื้นฐานมาจากชื่อชาติพันธุ์ของทั้งชาวชูคอตและกอร์ยัก

## ภาษาย่อย

* ภาษาชูคอต ที่ซึ่งพูดส่วนใหญ่ในเขตปกครองตนเองชูคอตคา
* ภาษากอร์ยัก หรือเรียกอีกอย่างว่านือมือลัน (Nymylan) พูดในเขตกอร์ยักของดินแดนคัมชัตคา ภาษาย่อยหลักของภาษากอร์ยักเรียกว่ากอร์ยักชัฟชูเวน (Chavchuven Koryak)
* ภาษาอะลยูตอร์ (Alyutor, Alutor, Aliutor) มีผู้พูดในพื้นที่กอร์ยาเกียด้วย ตามที่ไมเคิล ฟอร์เทสคู (2005) กล่าวไว้ว่า ภาษาปาลานากอร์ยัก (Palana Koryak) และภาษาอะลยูตอร์ ควรได้รับการพิจารณาว่าเป็นภาษาย่อยที่มาจากภาษาเดียวกัน
* ภาษาเกเรก มีผู้พูดอาศัยอยู่ตามแนวชายฝั่งทางตอนใต้ของชูคอตคา ในปีคริสต์ศักราช 1997 มีผู้พูดที่เป็นผู้สูงอายุสองคนยังคงมีชีวิตอยู่ แต่ปัจจุบันภาษาดังกล่าวได้สูญไปแล้ว โดยกลุ่มชาติพันธุ์นี้ได้กลมกลืนเข้ากับชาวชูคอตเป็นที่เรียบร้อย (ฟอร์เทสคู 2005: 1)

โดยทั่วไปแล้ว กลุ่มภาษาชูคอตถือว่ามี 2 ภาษาคือภาษาชูคอตและภาษากอร์ยักเนื่องมาจากความแตกต่างทางชาติพันธุ์อย่างชัดเจนระหว่างชาวชุกชี (ชูคอต) และชาวกอร์ยัก อย่างไรก็ตาม ภาษาเกเรกและอะลยูตอร์ที่พูดโดยชาวชุกชีและกอร์ยัก มีความแตกต่างจากภาษาย่อยอื่น ๆ อย่างมาก อนึ่ง ในปัจจุบัน กลุ่มภาษาชูคอตได้รับการจำแนกโดยทั่วไปว่ามี 4 ภาษา แต่ก็อาจถือได้ว่าเป็น 1 ภาษาที่มีความแตกต่างของภาษาย่อยในแต่ละถิ่นหรือตำแหน่งอย่างมีนัยสำคัญเช่นกัน

## บรรณานุกรม

* เบอร์นาร์ด คอมรี 1981 *ภาษาของสหภาพโซเวียต* สำนักพิมพ์มหาวิทยาลัยเคมบริดจ์
* ไมเคิล ฟอร์เทสคู 1998. *ความสัมพันธ์ทางภาษาข้ามช่องแคบแบริ่ง* ลอนดอน: Cassell & Co.
* ไมเคิล ฟอร์เทสคู 2005. *พจนานุกรมเปรียบเทียบภาษาชูโคตโก–คัมชัตกัน* *แนวโน้มในทางภาษาศาสตร์* 23 เบอร์ลิน: มูตง เดอ กรูย์เตอร์

## อ้างอิง
หมวดหมู่:ตระกูลภาษาชูคอตโก-คัมชัตกัน
จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

**การเลือกตั้ง[[สมาชิกสภาผู้แทนราษฎรจังหวัดกาฬสินธุ์]] พ.ศ. 2526** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองกาฬสินธุ์, อำเภอกมลาไสย, อำเภอสมเด็จ, อำเภอกุฉินารายณ์, อำเภอเขาวง, กิ่งอำเภอร่องคำ, กิ่งอำเภอนามน และกิ่งอำเภอห้วยผึ้ง

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอยางตลาด, อำเภอท่าคันโท, อำเภอสหัสขันธ์, อำเภอห้วยเม็ก, อำเภอคำม่วง และอำเภอหนองกุงศรี

## ดูเพิ่ม
* จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522
* จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

## อ้างอิง

กาฬสินธุ์
หมวดหมู่:การเลือกตั้งในจังหวัดกาฬสินธุ์
ว่าน หลี่

**ว่าน หลี่** (; ธันวาคม ค.ศ. 1916 – 15 กรกฎาคม ค.ศ. 2015) เป็นนักปฏิวัติคอมมิวนิสต์และนักการเมืองชาวจีนผู้ดำรงตำแหน่งรองนายกรัฐมนตรีคนที่หนึ่งของสาธารณรัฐประชาชนจีนตั้งแต่ ค.ศ. 1983 ถึง 1988 และประธานคณะกรรมาธิการสามัญประจำสภาประชาชนแห่งชาติคนที่ 5 ตั้งแต่ ค.ศ. 1988 ถึง 1993

ว่านเข้าร่วมพรรคคอมมิวนิสต์จีนใน ค.ศ. 1936 และเป็นผู้นำกิจกรรมการปฏิวัติและการต่อต้านในช่วงสงครามในมณฑลชานตงบ้านเกิดของเขา ภายหลังการก่อตั้งรัฐคอมมิวนิสต์ใน ค.ศ. 1949 ว่านได้ทำงานในกระทรวงต่าง ๆ ของรัฐบาล และต่อมาได้เป็นส่วนหนึ่งของคณะผู้บริหารเทศบาลกรุงปักกิ่ง เขาถูกกวาดล้างในช่วงการปฏิวัติวัฒนธรรม แต่ในที่สุดก็ได้รับการกู้ชื่อเสียงและกลับมาทำงานในตำแหน่งหัวหน้าพรรคประจำมณฑลอานฮุย ที่ซึ่งเขาเป็นผู้นำการปฏิรูปการเกษตรที่ประสบความสำเร็จ โดยมีระบบความรับผิดชอบครัวเรือนเป็นศูนย์กลาง ในคริสต์ทศวรรษ 1980 ว่านกลายเป็นหนึ่งในนักปฏิรูปสายกลางชั้นนำในระดับผู้นำสูงสุดของจีน โดยสนับสนุนการปฏิรูปตามรัฐธรรมนูญ การเสริมสร้างความเข้มแข็งของสถาบันนิติบัญญัติ และการยกเลิก "วาระตลอดชีพ'" ของผู้นำทางการเมืองระดับสูง เขาได้รับแต่งตั้งเป็นประธานสภานิติบัญญัติแห่งชาติ (สภาประชาชนแห่งชาติ) ใน ค.ศ. 1988 เขาเกษียณใน ค.ศ. 1993

## อ้างอิง


หมวดหมู่:รองนายกรัฐมนตรีคนที่หนึ่งสาธารณรัฐประชาชนจีน
ลำพูน วอริเออร์ สเตเดียม

**ลำพูน วอริเออร์ สเตเดียม** () เป็นสนามกีฬาที่สร้างขึ้นเพื่อใช้เป็นสนามเหย้าของสโมสรฟุตบอลลำพูน วอริเออร์ ตั้งอยู่ที่บ้านกู่เส้า ตำบลเหมืองจี้ อำเภอเมืองลำพูน จังหวัดลำพูน มีความจุทั้งหมด 5,400 ที่นั่ง

## อ้างอิง

หมวดหมู่:สโมสรฟุตบอลลำพูน วอริเออร์
หมวดหมู่:สนามฟุตบอลในประเทศไทย
หมวดหมู่:สนามฟุตบอลไทยลีก
หมวดหมู่:สนามกีฬาในจังหวัดลำพูน
หมวดหมู่:สิ่งก่อสร้างในอำเภอเมืองลำพูน
หมวดหมู่:สนามกีฬาที่สร้างเสร็จในปี พ.ศ. 2567
หมวดหมู่:ก่อตั้งในประเทศไทยในปี พ.ศ. 2567
ไคริว

**ไคริว** () หรือชื่อภาษาอังกฤษคือ **ดราโกไนท์** () เป็นสายพันธุ์โปเกมอนในแฟรนไชส์*[[โปเกมอน]]*ของนินเทนโดและเกมฟรีก สร้างโดยเค็ง ซูงิโมริ ปรากฏครั้งแรกในเกมโปเกมอนภาคเรด และ บลู

ไคริวในรูปแบบ "เมก้าอีโวลูชั่น" หรือ เมก้าไคริว ได้ถูกเพิ่มเข้ามาในโปเกมอนเลเจนส์: Z-A เมก้าไคริวแตกต่างจากไคริวทั่วไป โดยมีลักษณะการออกแบบหลายอย่างคล้ายกับฮาคุริว ลักษณะเหล่านี้ได้แก่ ปีกบนหัวของไคริว และไข่มุกที่หางของมัน

## อ้างอิง

หมวดหมู่:สายพันธุ์โปเกมอน
หมวดหมู่:โปเกมอนประเภทมังกร
หมวดหมู่:โปเกมอนประเภทบิน
หมวดหมู่:โปเกมอนที่มีวิวัฒนาการเมก้า
หมวดหมู่:ตัวละครมังกรในวิดีโอเกม
หมวดหมู่:ตัวละครวิดีโอเกมที่มีความสามารถเกี่ยวกับอากาศหรือลม
หมวดหมู่:ตัวละครวิดีโอเกมที่ปรากฏตัวครั้งแรกในปี พ.ศ. 2539
เทือกเขาแอนติ-เลบานอน

**เทือกเขาแอนติ-เลบานอน** (; ) หรือเรียกอีกอย่างว่า **เขาอามานา** (Mount Amana) เป็นเทือกเขาที่ทอดยาวในแนวตะวันตกเฉียงใต้ถึงตะวันออกเฉียงเหนือ ประมาณ  ซึ่งก่อตัวเป็นพรมแดนส่วนใหญ่ของระหว่างประเทศซีเรียและเลบานอน โดยเขตแดนส่วนใหญ่จะกำหนดไว้ตามสันเขาของเทือกเขา พื้นที่ส่วนใหญ่ของเทือกเขาจะอยู่ในประเทศซีเรีย

## อ้างอิง

หมวดหมู่:เทือกเขาในทวีปเอเชีย
หมวดหมู่:เทือกเขาในประเทศซีเรีย
หมวดหมู่:เทือกเขาในประเทศเลบานอน
วันเอกราช (ประเทศมาเลเซีย)

**วันเอกราช** () หรือ **วันชาติ** () เป็นวันเอกราชของสหพันธรัฐมาลายาจากจักรวรรดิบริติช เป็นวันรำลึกถึงคำประกาศอิสรภาพมาลายาเมื่อวันที่ 31 สิงหาคม ค.ศ. 1957 และมีการกำหนดไว้ในรัฐธรรมนูญมาเลเซีย มาตรา 160 วันนี้เป็นวันที่มีพิธีและการปฏิบัติอย่างเป็นทางการและไม่เป็นทางการทั่วประเทศ

การกำหนดให้วันที่ 31 สิงหาคมเป็นวันชาติของมาเลเซียก่อให้เกิดข้อพิพาท โดยมีการเรียกร้องให้ความสำคัญกับการเฉลิมฉลองวันมาเลเซีย () ในวันที่ 16 กันยายนแทน วันมาเลเซียเป็นวันรำลึกถึงการก่อตั้งประเทศมาเลเซียใน ค.ศ. 1963 เมื่อสี่ดินแดนอันประกอบด้วยบอร์เนียวเหนือ, ซาราวัก, สิงคโปร์ และมาลายา รวมกันเป็นประเทศมาเลเซีย บางคน โดยเฉพาะคนจากมาเลเซียตะวันออก โต้แย้งว่าเป็นเรื่องไร้เหตุผลที่เฉลิมฉลองวันที่ 31 สิงหาคม ค.ศ. 1957 เป็นวันชาติมาเลเซีย ทั้งที่เพิ่งก่อตั้งมาเลเซียได้เพียง ค.ศ. 1963 ผู้สนับสนุนฮารีเมอร์เดกาโต้แย้งว่า "สหพันธรัฐ" ตามที่กำหนดไว้ในมาตรา 160 ของรัฐธรรมนูญมาเลเซีย คือ "สหพันธรัฐมาลายา" ที่ก่อตั้งขึ้นใน ค.ศ. 1957

## อ้างอิง

## แหล่งข้อมูลอื่น

* Merdeka proclamation on YouTube video
* Theme and Logo for ''Hari Kebangsaan''

หมวดหมู่:เหตุการณ์ในเดือนสิงหาคม
มาเลเซีย
หมวดหมู่:บริติชมาลายา
หมวดหมู่:เอกราชมาเลเซีย
หมวดหมู่:วันหยุดในประเทศมาเลเซีย
เขาเอร์ซีเยส

**เขาเอร์ซีเยส** (; ) เป็นภูเขาไฟที่ดับสนิท ตั้งอยู่ในจังหวัดคัยเซรี ประเทศตุรกี เป็นภูเขาไฟรูปกรวยขนาดใหญ่

ภูเขาไฟเริ่มก่อตัวในยุคไมโอซีน ในตอนแรกภูเขาไฟทางทิศตะวันออกชื่อ  ก่อตัวขึ้นจากลาวาไหล จากนั้นก่อตัวทางทิศตะวันออกอีกครั้งก็เกิดการปะทุของระเบิดครั้งใหญ่และก่อตัวเป็นปล่องภูเขาไฟ ในช่วงยุคไพลสโตซีน ภูเขาได้แปรเปลี่ยนขึ้นภายในปล่องภูเขาไฟร่วมกับกลุ่มโดมลาวา การปะทุด้านข้างของภูเขาอาจทำให้เกิดชั้นเถ้าถ่านในทะเลดำและทะเลเมดิเตอร์เรเนียนในช่วงต้นยุคโฮโลซีน

## อ้างอิง

หมวดหมู่:ภูเขาในประเทศตุรกี
ชาวชูวัช

**ชาวชูวัช** (- - -; Chuvash people) เป็นกลุ่มชาติพันธุ์กลุ่มชนเตอร์กิก ซึ่งเป็นสาขาหนึ่งของเผ่าโอกูร์ อาศัยอยู่ในพื้นที่ตั้งแต่ภูมิภาคอีเดล-อูรัลไปจนถึงไซบีเรีย

ส่วนใหญ่อาศัยอยู่ในสาธารณรัฐชูวัชและพื้นที่โดยรอบ แต่ชุมชนชาวชูวัชก็อาจพบได้ทั่วทั้งประเทศรัสเซีย รวมไปถึงในเอเชียกลางด้วย พวกเขาพูดภาษาชูวัช ซึ่งเป็นกลุ่มภาษาเตอร์กิก ที่แยกออกจากภาษาอื่นในกลุ่มภาษานี้เมื่อกว่าพันปีก่อน ชาวชูวัชส่วนใหญ่นับถืออีสเทิร์นออร์ทอดอกซ์ แม้ว่าจะมีส่วนน้อยที่นับถือวัตติเซนยาลีหรืออิสลามนิกายซุนนีก็ตาม

## อ้างอิง

หมวดหมู่:กลุ่มชนเตอร์กิก
หมวดหมู่:กลุ่มชาติพันธุ์ในประเทศอุซเบกิสถาน
หมวดหมู่:กลุ่มชาติพันธุ์ในประเทศยูเครน
หมวดหมู่:กลุ่มชาติพันธุ์ในประเทศรัสเซีย
หมวดหมู่:กลุ่มชาติพันธุ์ในประเทศคาซัคสถาน
รองประธานพรรคคอมมิวนิสต์จีน

**รองประธานคณะกรรมการกลางพรรคคอมมิวนิสต์จีน** () เป็นตำแหน่งที่มีอำนาจสูงสุดเป็นอันดับสองในพรรคคอมมิวนิสต์จีนรองจากประธานพรรคตั้งแต่ ค.ศ. 1956 ถึง 1982 ตำแหน่งดังกล่าวถูกยกเลิกใน ค.ศ. 1982 เพื่อถอดตำแหน่ง "ประธาน" ออกจากการดำรงตำแหน่งในรัฐบาล โดยสงวนไว้แต่เพียงสำหรับเหมา เจ๋อตงผู้ล่วงลับเท่านั้น

รองประธานทั้งหมดเป็นสมาชิกของคณะกรรมาธิการสามัญประจำกรมการเมืองพรรคคอมมิวนิสต์จีน

## รายนามผู้ดำรงตำแหน่งรองประธานพรรคคอมมิวนิสต์จีน

## อ้างอิง

หมวดหมู่:พรรคคอมมิวนิสต์จีน
หมวดหมู่:การเมืองจีน
คัง เชิง

**คัง เชิง** (; 4 พฤศจิกายน พ.ศ. ค.ศ. 1898 – 16 ธันวาคม ค.ศ. 1975) ชื่อเกิด **จาง จงเข่อ** () เป็นเจ้าหน้าที่พรรคคอมมิวนิสต์จีน ผู้มีชื่อเสียงที่สุดจากการกำกับดูแลงานด้านความมั่นคงภายในและหน่วยข่าวกรองของพรรคคอมมิวนิสต์จีนในช่วงต้นคริสต์ทศวรรษ 1940 และอีกครั้งในช่วงจุดสูงสุดของการปฏิวัติวัฒนธรรมในปลายคริสต์ทศวรรษ 1960 และต้นคริสต์ทศวรรษ 1970

เขาเป็นสมาชิกพรรคคอมมิวนิสต์จีนตั้งแต่ต้นคริสต์ทศวรรษ 1920 เขาใช้เวลาอยู่ในมอสโกในช่วงต้นคริสต์ทศวรรษ 1930 ที่ซึ่งเขาได้เรียนรู้เกี่ยวกับวิธีการของ NKVD โซเวียต และกลายมาเป็นผู้สนับสนุนหวัง หมิงในการเป็นผู้นำพรรคคอมมิวนิสต์จีน หลังกลับมายังประเทศจีนในช่วงปลายคริสต์ทศวรรษ 1930 คังเปลี่ยนความภักดีของเขาไปเป็นเหมา เจ๋อตงและกลายเป็นผู้ร่วมงานใกล้ชิดของเหมาในช่วงสงครามจีน–ญี่ปุ่นครั้งที่สอง สงครามกลางเมืองจีน และหลังจากนั้น เขาดำรงตำแหน่งที่จุดสูงสุดหรือใกล้เคียงจุดสูงสุดของอำนาจในสาธารณรัฐประชาชนจีนตั้งแต่การก่อตั้งใน ค.ศ. 1949 กระทั่งเสียชีวิตใน ค.ศ. 1975 หลังจากการเสียชีวิตของเหมาและการจับกุมแก๊งออฟโฟร์ในเวลาต่อมา คังถูกกล่าวหาว่ามีส่วนรับผิดชอบร่วมกับแก๊งในความรุนแรงเกินเลยของการปฏิวัติวัฒนธรรม และใน ค.ศ. 1980 เขาถูกขับออกจากพรรคคอมมิวนิสต์จีนหลังเสียชีวิต

## อ้างอิง

หมวดหมู่:ชาวจีนในสหภาพโซเวียต
หมวดหมู่:นักการเมืองพรรคคอมมิวนิสต์จีน
หมวดหมู่:สมาชิกสำนักเลขาธิการพรรคคอมมิวนิสต์จีน
ชู่ (เพลงของทีโอ เอวาน)

**"ชู่"** (; ) เป็นเพลงโดยทีโอ เอวาน นักร้องชาวไซปรัส ซึ่งประพันธ์โดยดิมิทริส กอนโตปูลอส เอลซา เซอเลสวิก ลาสเซ นีมันน์ และลินดา เดล เพลงนี้วางจำหน่ายเมื่อวันที่ 11 มีนาคม ค.ศ. 2025 และจะเป็นตัวแทนของในการประกวดเพลงยูโรวิชันปี 2025

## การพัฒนา
"ชู่" ได้ประพันธ์ขึ้นโดยดิมิทริส กอนโตปูลอส เอลซา เซอเลสวิก ลาสเซ นีมันน์ และลินดา เดล

## การประกวดเพลงยูโรวิชันปี 2025

### การคัดเลือกภายใน
ในเดือนกรกฎาคม ค.ศ. 2024 มีรายงานว่าไซบีซี สถานีโทรทัศน์แห่งชาติ ได้เริ่มการค้นหาศิลปินตัวแทนประเทศชาวไซปรัสสำหรับการประกวดในปี 2025 และมีความตั้งใจที่จะคัดเลือกผู้เข้าแข่งขันที่อาศัยอยู่ในไซปรัส ต่างจากตัวแทนของประเทศในปี 2023 (แอนดรูว์ ลัมโบร) และ 2024 (ซีเลีย แคปซิส) กระบวนการคัดเลือกดำเนินการโดยการการสนทนากลุ่มซึ่งประกอบด้วยผู้เชี่ยวชาญด้านดนตรีและยูโรวิชัน มีรายงานในช่วงปลายเดือนสิงหาคม ค.ศ. 2024 ว่าได้มีการเลือกศิลปินและเพลงแล้ว โดยได้ประกาศเลือกทีโอ เอวานอย่างเป็นทางการเมื่อวันที่ 2 กันยายน เพลง "ชู่" ได้วางจำหน่ายเมื่อวันที่ 11 มีนาคม ค.ศ. 2025

## ในยูโรวิชัน
การประกวดเพลงยูโรวิชันปี 2025 จะจัดขึ้นที่ซังคท์ยาค็อพซ์ฮัลเลอในบาเซิล ประเทศสวิตเซอร์แลนด์ และจะประกอบด้วยรอบรองชนะเลิศสองรอบในวันที่ 13 และ 15 พฤษภาคมตามลำดับ และรอบชิงชนะเลิศในวันที่ 17 พฤษภาคม ค.ศ. 2025 ในระหว่างการจับฉลากการจัดสรรที่จัดขึ้นเมื่อวันที่ 28 มกราคม ค.ศ. 2025 ไซปรัสได้รับการจับฉลากให้เข้าแข่งขันในรอบรองชนะเลิศที่หนึ่ง โดยทำการแสดงในช่วงครึ่งหลังของการแสดง ต่อมาทีโอ เอวานได้รับเลือกให้ทำการแสดงเป็นลำดับที่ 15 ตามหลังมาร์กอ บอชเนียกจาก ซึ่งไซปรัสตกรอบรองชนะเลิศนี้

## อ้างอิง

หมวดหมู่:เพลงจากประเทศไซปรัส
หมวดหมู่:เพลงในปี พ.ศ. 2568
หมวดหมู่:ประเทศไซปรัสในการประกวดเพลงยูโรวิชัน
หมวดหมู่:เพลงที่ร่วมการประกวดเพลงยูโรวิชัน
อิงฟังตามารีอา ดัช นือวึชแห่งโปรตุเกส

**อินฟันตามารีอา ดาส เนเวสแห่งโปรตุเกส** () ประสูติเมื่อวันที่ 5 สิงหาคม พ.ศ. 2395 เป็นพระราชธิดาพระองค์ใหญ่ใน พระเจ้ามีแกลแห่งโปรตุเกส กับ อาเดิลไฮท์แห่งเลอเวินชไตน์-แวร์ทไฮม์-โรเซินแบร์ค ทรงเป็นพระมาตุจฉา (ป้าฝ่ายแม่) ใน เอลีซาเบ็ทแห่งบาวาเรีย สมเด็จพระราชินีแห่งเบลเยียม , แกรนด์ดัชเชสมารี-อาเดลาอีดแห่งลักเซมเบิร์ก , แกรนด์ดัชเชสชาร์ล็อตแห่งลักเซมเบิร์ก อดีตสมเด็จพระจักรพรรดินีซิตาแห่งออสเตรีย , เจ้าชายเฟลิกซ์ พระราชสวามีแห่งลักเซมเบิร์ก 

## พระประวัติ
พระองค์เป็นพระราชธิดาพระองค์ใหญ่ใน พระเจ้ามีแกลแห่งโปรตุเกส ประสูติแต่ อาเดิลไฮท์แห่งเลอเวินชไตน์-แวร์ทไฮม์-โรเซินแบร์ค พระองค์ดำรงพระอิสริยยศเจ้าหญิงพระราชกุมารีแห่งโปรตุเกส ภายหลังที่ เจ้าชายมีแกล ดยุกแห่งบรากังซา พระอนุชาของพระองค์กลายเป็นผูพิทักษ์พระราชบัลลังก์โปรตุเกส เนื่องด้วยสมเด็จพระบรมชนกนาถ ถูกปลดออกจากพระราชบัลลังก์จาก จักรพรรดิเปดรูที่ 1 แห่งบราซิล 
## เสกสมรส
พระองค์ทรงเสกสมรสกับ เจ้าชายอัลฟองโซ คาร์ลอส ดยุคแห่งซานไจมี เมื่อวันที่ 26 เมษายน พ.ศ. 2414 ขณะมีพระชันษา 18 ปี ซึ่งทั้ง 2 เป็นพระญาติกัน โดยทั้ง 2 ดำรงพระอิสริยยศผู้อ้างสิทธิ์พระราชบัลลังก์สเปน ฝรั่งเศส และ แคว้นนาวาร์ ทั้งคู่มีพระโอรสร่วมกันเพียงพระองค์เดียว แต่ก็สิ้นพระชนม์หลังจากประสูติได้ไม่กี่ชั่วโมง ในปี พ.ศ. 2417 หลังจากนั้น พระองค์ก็มิมีประสูติกาลพระบุตรอีกเลย จนพระองค์สิ้นพระชนม์เมื่อวันที่ 15 กุมภาพันธ์ พ.ศ. 2484 สิริพระชันษา 88 ปี
## อ้างอิง
*"- Infanta Maria das Neves of Portugal (1852-1941)". www.rct.uk. Retrieved 2023-10-17.

หมวดหมู่:ราชวงศ์บรากังซา
หมวดหมู่:พระราชธิดาในพระมหากษัตริย์
หมวดหมู่:เจ้าหญิงโปรตุเกส
หมวดหมู่:ราชวงศ์โปรตุเกส
หมวดหมู่:ราชินีแห่งสเปน
หมวดหมู่:เจ้าหญิงสเปน
จาง กั๋วเทา

**จาง กั๋วเทา** (; 26 พฤศจิกายน ค.ศ. 1897 – 3 ธันวาคม ค.ศ. 1979) เป็นนักปฏิวัติชาวจีนผู้เป็นสมาชิกผู้ก่อตั้งพรรคคอมมิวนิสต์จีนและคู่แข่งของเหมา เจ๋อตง ในคริสต์ทศวรรษ 1920 เขาศึกษาในสหภาพโซเวียตและกลายเป็นผู้ติดต่อหลักกับองค์การคอมมิวนิสต์สากล โดยจัดตั้งขบวนการแรงงานของพรรคคอมมิวนิสต์จีนในแนวร่วมกับก๊กมินตั๋ง ตั้งแต่ ค.ศ. 1931 ถึง 1932 หลังพรรคถูกขับออกจากเมืองต่าง ๆ จางได้รับมอบหมายให้ดูแลโซเวียตเอ้อยฺวี่หว่าน เมื่อกองทัพของเขาถูกขับออกจากภูมิภาคนั้น เขาได้เข้าร่วมการเดินทัพทางไกลแต่พ่ายแพ้ในการต่อสู้แย่งชิงตำแหน่งผู้นำพรรคอย่างดุเดือดให้กับเหมา กองทัพของจางเลือกเส้นทางที่แตกต่างจากเส้นทางของเหมาและถูกกลุ่มหม่า (Ma clique) กองกำลังท้องถิ่นมุสลิมตีพ่ายอย่างหนักในกานซู่ เมื่อกองกำลังที่อ่อนล้าของเขาเดินทางมาถึงเพื่อเข้าร่วมกับเหมาที่เหยียนอานในที่สุด จางก็ยังคงท้าทายเหมาต่อไป ซึ่งเป็นการท้าทายที่ไร้ผล และออกจากพรรคใน ค.ศ. 1938 ท้ายที่สุดจางเกษียณอายุที่แคนาดาใน ค.ศ. 1968 เขาเปลี่ยนมานับถือศาสนาคริสต์ไม่นานก่อนเสียชีวิตในสการ์โบโร รัฐออนแทรีโอ (ชานเมืองโทรอนโต) ใน ค.ศ. 1979 บันทึกความทรงจำของเขาให้ข้อมูลที่มีคุณค่าเกี่ยวกับชีวิตของเขาและประวัติศาสตร์ของพรรค

## อ้างอิง

หมวดหมู่:นักการเมืองพรรคคอมมิวนิสต์จีน
หมวดหมู่:คริสต์ศาสนิกชนชาวจีน
404 สุขีนิรันดร์..RUN RUN

**404 สุขีนิรันดร์..RUN RUN** () เป็นภาพยนตร์ไทยแนวผีตลก ที่สร้างและจัดจำหน่ายโดยจีดีเอช จากกำกับของพิชย จรัสบุญประชา นำแสดงโดยฉันทวิชช์ ธนะเสวีและกัญญาวีร์ สองเมือง เข้าฉายวันแรกเมื่อวันที่ 28 พฤศจิกายน พ.ศ. 2567

ภาพยนตร์ทำรายได้จบโปรแกรมไปที่ 15 ล้านบาท และจบโปรแกรมรายได้ทั้งประเทศ 25 ล้านบาท

## เรื่องย่อ
นักรบ (ฉันทวิชช์ ธนะเสวี) เป็นนายหน้าจอมเจ้าเล่ห์ เขามักจะปกปิดสภาพที่แท้จริงของอสังหาริมทรัพย์ที่จะขายด้วยการนำมารีโนเวทใหม่เพื่อให้ได้กำไรมากที่สุดเท่าที่จะเป็นไปได้ จนวันหนึ่งเขาและทีมงานได้พบกับโรงแรมที่ขายในราคาถูกมากนั่นก็คือโรงแรมสุขีนิรันดร์ ที่อำเภอตะกั่วป่า จังหวัดพังงา เช่นเดียวกับนักรบ เต๋า (พงศธร จงวิลาส) นายหน้าขายโรงแรมก็ปกปิดสภาพที่แท้จริงของโรงแรมแห่งนี้เช่นกัน นักรบเชื่อตั้งแต่แรกแล้วว่าโรงแรมแห่งนี้มีผีสิงถึงแม้ว่าเต๋าจะไม่ได้พูดออกมาตรง ๆ ก็ตาม

เขาแน่ใจว่าเขาสามารถขับไล่ผีออกจากโรงแรมได้เพื่อที่เขาจะได้ปรับปรุงโรงแรมและขายได้ทันทีในราคาสูงสุดเท่าที่จะเป็นไปได้ จริง ๆ แล้วผีที่อาศัยอยู่ในห้อง 404 นั้นเป็นผีที่รักโรงแรมแห่งนี้มากจนยากที่จะขับไล่ออกไป ผีที่ว่าก็คือ ลลิตา พบสุขนิรันดร์ (กัญญาวีร์ สองเมือง) เจ้าของเดิมของโรงแรมที่คอยหลอกหลอนทุกตารางนิ้วของโรงแรม

ผีของลลิตาสร้างความสยองขวัญให้กับใครก็ตามที่พยายามเข้ามาเป็นเจ้าของโรงแรมแห่งนี้หลังจากที่เธอตายจากไป ดังนั้นการต่อสู้ระหว่างคนเป็นกับคนตายจึงเกิดขึ้น นักรบต้องขบคิดอย่างหนักเพื่อ 'ทำความสะอาด' โรงแรมเพื่อหาเงิน เขารวบรวมหมอผีจากศาสนาต่าง ๆ เพื่อพยายามขับไล่ลลิตา ในขณะเดียวกัน ลลิตาก็ใช้พลังทั้งหมดของเธอเพื่อหลอกหลอนผู้บุกรุก

## นักแสดงและตัวละคร

## รายได้
ภาพยนตร์ทำรายได้ในประเทศไทยตลอดโปรแกรมการฉาย 15.60 ล้านบาท  และทำรายได้ทั่วประเทศ 25 ล้านบาท ขณะที่ทำรายได้จากการฉายในต่างประเทศ 4,149,090 เหรียญสหรัฐ หรือมีค่าประมาณ 141 ล้านบาท  จึงทำเงินจากการฉายทั้งโลกไป 166 ล้านบาท
## อ้างอิง

## แหล่งข้อมูลอื่น
* *[https://www.gdh559.com/post/1732097233/ 404 สุขีนิรันดร์..RUN RUN]* ทางเว็บไซต์ จีดีเอช
* 
* 

หมวดหมู่:ภาพยนตร์ภาษาไทย
หมวดหมู่:ภาพยนตร์ชีวิตไทย
หมวดหมู่:ภาพยนตร์ไทยที่ออกฉายในปี พ.ศ. 2567
หมวดหมู่:ภาพยนตร์ไทยในคริสต์ทศวรรษ 2020
หมวดหมู่:ภาพยนตร์โดยจีดีเอช
หมวดหมู่:ภาพยนตร์ภาษาไทยในคริสต์ทศวรรษ 2020
หมวดหมู่:ภาพยนตร์ตลกไทย
หมวดหมู่:ภาพยนตร์ผีไทย
จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

**การเลือกตั้ง[[สมาชิกสภาผู้แทนราษฎรจังหวัดกาฬสินธุ์]] พ.ศ. 2522** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2519 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองกาฬสินธุ์, อำเภอกมลาไสย, อำเภอสมเด็จ, อำเภอกุฉินารายณ์, อำเภอเขาวง, กิ่งอำเภอร่องคำ และกิ่งอำเภอนามน

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอยางตลาด, อำเภอท่าคันโท, อำเภอสหัสขันธ์, อำเภอห้วยเม็ก, อำเภอคำม่วง และอำเภอหนองกุงศรี

## ดูเพิ่ม
* จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519
* การเลือกตั้งสมาชิกสภาผู้แทนราษฎรจังหวัดกาฬสินธุ์ เขต 2 แทนตำแหน่งที่ว่าง พ.ศ. 2525
* จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

## อ้างอิง

กาฬสินธุ์
หมวดหมู่:การเลือกตั้งในจังหวัดกาฬสินธุ์
เกา กุ้ยอิง

**เกา กุ้ยอิง** () (เสียชีวิตในปี ค.ศ. 1647) เป็นผู้นำการก่อกบฏและผู้บัญชาการทหารหญิงชาวจีนในช่วงสมัยราชวงศ์ชุน ซึ่งเป็นราชวงศ์อายุสั้น

เธอเป็นจักรพรรดินีของหลี่ จื้อเฉิง จักรพรรดิผู้สถาปนาราชวงศ์ชุน

## ชีวิต

ตั้งแต่ต้นศตวรรษที่ 17 ราชวงศ์หมิง ของจีนอยู่ในภาวะเสื่อมถอย ท่ามกลางการก่อกบฏหลายครั้ง โดยหนึ่งในการก่อกบฏที่ทรงอิทธิพลที่สุดคือการลุกฮือของหลี่ จื้อเฉิง ซึ่งสามารถรวบรวมกองทัพขนาดใหญ่และประสบความสำเร็จมากขึ้นทุกปี

ตามเรื่องเล่ากล่าวว่า หลี่ได้พบกับเกา ขณะซ่อนตัวอยู่ในบ้านของบิดาเธอ และเมื่อเขาเดินทางจากไป เธอได้ติดตามเขาและมีบทบาทสำคัญในการก่อกบฏ โดยร่วมเดินเคียงข้างเขาในแนวหน้าและมีส่วนร่วมในการบัญชาการกองทัพ ขณะที่หลี่เป็นผู้บัญชาการกองทัพชาย เกาเป็นผู้ฝึกฝนและนำทัพสตรีของกองทัพกบฏ

การก่อกบฏของพวกเขาประสบความสำเร็จอย่างมากจนสามารถควบคุมพื้นที่ขนาดใหญ่ของจีน และปกครองพื้นที่เหล่านั้นอย่างอิสระ ส่งผลให้ราชวงศ์หมิงล่มสลาย ในขณะเดียวกัน จีนก็ตกอยู่ภายใต้การคุกคามของราชวงศ์ชิง

ในปี ค.ศ. 1644 หลี่ จื้อเฉิง สามารถยึดครองปักกิ่ง โค่นล้มราชวงศ์หมิง และประกาศตนเป็นจักรพรรดิแห่งราชวงศ์ชุน ส่งผลให้เกาได้รับตำแหน่งจักรพรรดินีและมีบทบาทสำคัญในการปกครอง อย่างไรก็ตาม ในเวลาไม่นาน ราชวงศ์ชิง ก็บุกยึดปักกิ่งและขยายอำนาจไปทั่วจีนแผ่นดินใหญ่ หลี่ จื้อเฉิง เสียชีวิตในปี ค.ศ. 1645

หลังจากนั้น เกา กุ้ยอิง มองว่าราชวงศ์ชิงเป็นศัตรูใหม่ของเธอ และเลือกหันไปสนับสนุนราชวงศ์หมิงเดิมที่ยังหลงเหลืออยู่ ซึ่งได้สถาปนารัฐบาลใหม่ทางตอนใต้ของจีน ภายใต้ชื่อราชวงศ์หมิงใต้ ด้วยความที่เธอถูกมองว่าเป็นศัตรูที่สำคัญที่สุดของราชวงศ์ชิง เธอจึงได้รับเชิญให้เข้าร่วมราชสำนักใหม่ เพื่อช่วยนำกองทัพต่อต้านผู้รุกรานจากต่างชาติ

เธอได้รับตำแหน่ง "สตรีชั้นเอก" ในฐานะบุคคลสำคัญของราชสำนัก พร้อมทั้งได้รับการแต่งตั้งเป็นผู้บัญชาการทหาร และได้รับเกียรติให้เป็นหนึ่งในผู้พิทักษ์แห่งราชวงศ์หมิงใต้ เกานำทัพต่อต้านราชวงศ์ชิงอย่างแข็งขันจนกระทั่งเสียชีวิตในปี ค.ศ. 1647

เกา กุ้ยอิง ถือเป็นหนึ่งในบุคคลที่โดดเด่นและทรงอิทธิพลที่สุดในประวัติศาสตร์จีน โดยเฉพาะอย่างยิ่งเมื่อพิจารณาถึงยุคสมัยที่เธอมีชีวิตอยู่ แม้ว่าจีนจะเคยมีสตรีที่ดำรงตำแหน่งสำคัญในอดีตเป็นจำนวนมาก แต่ตั้งแต่ศตวรรษที่ 12 เป็นต้นมา บทบาทของสตรีในสังคมจีนลดลงอย่างมาก ในช่วงเวลาเดียวกัน มีเพียงเชิน หยุนหยิง และ ฉิน เหลียงอวี้ เท่านั้นที่มีสถานะเทียบเคียงกับเธอ

## อ้างอิง

## แหล่งข้อมูลอื่น
*ColorQ World: Gao Guiying - General of the Peasant Rebels

หมวดหมู่:จักรพรรดินีจีน
จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

**การเลือกตั้ง[[สมาชิกสภาผู้แทนราษฎรจังหวัดกาฬสินธุ์]] พ.ศ. 2519** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2518 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองกาฬสินธุ์, อำเภอกมลาไสย, อำเภอสมเด็จ, อำเภอกุฉินารายณ์, อำเภอเขาวง, กิ่งอำเภอร่องคำ และกิ่งอำเภอนามน

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอยางตลาด, อำเภอท่าคันโท, อำเภอสหัสขันธ์, กิ่งอำเภอหนองกุงศรี, กิ่งอำเภอห้วยเม็ก และกิ่งอำเภอคำม่วง

## ดูเพิ่ม
* จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518
* จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

## อ้างอิง

กาฬสินธุ์
หมวดหมู่:การเลือกตั้งในจังหวัดกาฬสินธุ์
สำนักเลขาธิการพรรคคอมมิวนิสต์จีน

**สำนักเลขาธิการ** มีชื่ออย่างเป็นทางการว่า **สำนักเลขาธิการคณะกรรมการกลางพรรคคอมมิวนิสต์จีน** () เป็นองค์กรที่ทำหน้าที่สนับสนุนกรมการเมืองและคณะกรรมาธิการสามัญของพรรคคอมมิวนิสต์จีน สำนักเลขาธิการมีหน้าที่หลักในการดำเนินการตามภารกิจประจำวันของกรมการเมืองและประสานงานกับองค์กรและผู้มีส่วนได้ส่วนเสียเพื่อให้บรรลุภารกิจที่กรมการเมืองกำหนดไว้ ได้รับอำนาจจากกรมการเมืองให้ทำการตัดสินใจในเรื่องประจำวันเกี่ยวกับประเด็นที่น่ากังวลตามการตัดสินใจของกรมการเมือง แต่ต้องปรึกษาหารือกับกรมการเมืองในเรื่องสำคัญ&#x5B; *[[วิกิพีเดีย:ต้องการอ้างอิง|<span title="This claim needs references to reliable sources. (August 2023)">จำเป็นต้องมีการอ้างอิง</span>]]* &#x5D;

สำนักเลขาธิการก่อตั้งขึ้นเมื่อเดือนมกราคม ค.ศ. 1934 ตามชื่อตำแหน่งแล้ว พรรคคอมมิวนิสต์จีนมีเลขาธิการใหญ่เป็นผู้นำ แต่ตำแหน่งหัวหน้าสำนักเลขาธิการไม่ได้เป็นตำแหน่งเดียวกับผู้นำสูงสุดของพรรคเสมอไป&#x5B;*[[วิกิพีเดีย:ต้องการอ้างอิง|<span title="This claim needs references to reliable sources. (February 2023)">จำเป็นต้องอ้างอิง</span>]]*&#x5D; เลขาธิการสำนักเลขาธิการถือเป็นตำแหน่งทางการเมืองที่สำคัญที่สุดตำแหน่งหนึ่งในพรรคคอมมิวนิสต์จีนและในประเทศจีนร่วมสมัยโดยทั่วไป โดยทั่วไปเลขาธิการสำนักเลขาธิการแต่ละคนจะรับผิดชอบหนึ่งในหน่วยงานหลักของพรรคที่อยู่ภายใต้อำนาจของคณะกรรมการกลางโดยตรง ตามระเบียบการ สมาชิกของพวกเขามีลำดับอาวุโสสูงกว่ารองประธานสภาประชาชนแห่งชาติรวมถึงมนตรีรัฐกิจด้วย&#x5B;*[[วิกิพีเดีย:ต้องการอ้างอิง|<span title="This claim needs references to reliable sources. (March 2023)">ต้องการอ้างอิง</span>]]*&#x5D; เลขาธิการใหญ่ควบคุมดูแลการทำงานของสำนักเลขาธิการ

## อ้างอิง

หมวดหมู่:พรรคคอมมิวนิสต์จีน